રોણાજ ગામના અયુબભાઈની હત્યાના પગલે કોડીનાર મુસ્લિમ સમાજમાં ભારે રોષ ફેલાતા મુસ્લિમ સમાજ અને પીડિત પરિવાર દ્વારા અયુબભાઈનો મૃતદેહ સ્વીકારવા ઈનકાર કરાયા બાદ કોડીનારના પીઆઈ જી. કે. ભરવાડે આ ક્રૂર હત્યાના આરોપીઓને વહેલી તકે પકડી પાડી આ જઘન્ય હત્યા કેસમાં સંડોવાયેલા કોઈપણ ચમરબંધીને છોડવામાં નહીં આવે તેવી ખાત્રી ઉચ્ચારતા જામનગર ખાતે પીએમ થયા બાદ ભારે પોલીસ બંદોબસ્ત વચ્ચે ગતરાત્રીના અયુબભાઈની અંતિમવિધિ કરવામાં આવ્યા બાદ આજે મૃતકની ઝિયારતના દિવસે જ ટૂંકાગાળામાં હત્યાકાંડના મુખ્ય આરોપીઓને પોલીસે પકડી પાડતા સમગ્ર મુસ્લિમ સમાજવતી સમસ્ત મુસ્લિમ સમાજના પ્રમુખ સૈયદ ભીખુમિયાંબાપુ કાદરી અને મૃતકના પરિવારજનોએ પોલીસની કામગીરીને બિરદાવી હત્યારાઓને વહેલી તકે કડક સજા અપાવવા માગણી કરી હતી.